આઇટી ખાતાએ એક જાહેરાત દ્વારા બેનામી સંપત્તિ ધરાવનારાની માહિતી આપનારને રૂપિયા પાંચ કરોડ સુધીનું ઈનામ આપવાનું પ્રલોભન અપાયું હતું. આ ઇનામી યોજના હવે આઇટી વિભાગ માટે પડકારરૂપ એટલા માટે બની છે કે, ઇનામના ચક્કરમાં લોકો કરચોરો અંગે એટલી બધી માહિતી મોકલી રહ્યા છે કે, તેની તપાસ માટે આઇટી વિભાગમાં સ્ટાફ ખૂટી પડ્યો છે. આ જાહેરાતમાં બેનામી સંપત્તિ અંગે ફોન, ઇ-મેલ કે કુરિયરથી વિગતો આપવાનું જણાવી માહિતી આપનારનું નામ ગુપ્ત રાખવાનું જણાવ્યું હતું.તેના પરિણામે આઇટી વિભાગમાં કરચોરોની માહિતી આપવા માટે દરરોજ ફોનની ઘંટડીઓ રણકતી જ રહે છે..! તો આ સેંકડો કોલ્સની સાથે આઈટી કમિશનરની ઓફિસમાં ઇ-મેલ અને પત્રોનો ઢગલો થઇ ગયો છે. આ અંગે પ્રાપ્ત થતી વિગતો પ્રમાણે કેટલાક ઇનામવાંચ્છુઓ તો ૧૦-૨૦થી લઇ ૨૦૦-૫૦૦ પેજના કુરિયર પણ મોકલોઈ રહ્યા છે.